Efter min sidste anmeldelse kom der orden i sagerne... troede jeg.
Betaling har foregået automatisk over PBS og ikke-skyldigt beløb betalt til Telenor. (2 gange endda. Via netbank, og igen på telenors hjemmeside da jeg ikke kunne vente på at vores telefoner blev genåbnet)

D. 30. marts modtager jeg så et brev fra inkasso pga. "Misligholdt kreditaftale vedrørende Deres SMART-aftale hos Telenor A/S"

(Det skal lige tilføjes at "Smart"-aftalen har været på hhv, 95,- og 195,- afhængig af hvilken telenorsupporter jeg har snakket med og været forskellig på div. girokort.)

Ringer med det samme til Telenor for at få opklaret fejlen. Får at vide at en anden afdeling vil ringe mig op d.d. for at få det klaret.
Den flinke medarbejder fortæller mig at der ikke er andet at gøre end at betale inkassofirmaet, eller Telenor kan trække sagen tilbage hvis jeg indbetaler 3700,- øjeblikkeligt.

På trods af at Telenor har opført sig fuldstændigt urimeligt siden miséren startede, tilkendegiver jeg at hvis der er et skyldig beløb på "smart"-aftalen (Jeg har gentagende gange fået at vide at der INTET skyldigt beløb er, hverken den ene eller den anden vej), må de da sende mig et girokort og ikke bare sende sagen til inkasso??

Den flinke medarbejder henviser til en SMS jeg har modtaget 24/2 og jeg fortæller hende om de 2 efterfølgende betalinger via hhv. netbank og telenor.dk

Jeg beder hende om at Telenor lytter vores samtaler igennem (Jeg har tdligere fået at vide at ikke alle('Samtalen der aldrig havde fundet sted' - læs tidligere anmeldelse)samtaler bliver optaget - men får i dag at vide at ALLE samtaler bliver optaget.)
Det kan kun lade sig gøre hvis jeg anmoder om det skriftligt.

Den flinke medarbejder kan ikke andet end, gentagende, at henvise til mit misligehold af "smart"-aftalen.

Jeg har været tålmodig og imødekommende under hele forløbet, den ringe behandling til trods.

Som konsekevens er jeg nu nødsaget til at betale 4688,39- til inkasso.

Ingen konsekvens af -
 - Telenors misligehold af aftaler 
 - Telenors fuldstændigt urimelige behandling under hele forløbet.
 - Den misvisende og fejlagtige måde aftalen kom i stand på til at      begynde med.
 - De gentagende fejlagtige oplysninger både i telefon og på skrift.
- De gentagende fejlagtige oplysninger både i telefon og på skrift.
- De gentagende fejlagtige oplysninger både i telefon og på skrift.
- De gentagende fejlagtige oplysninger både i telefon og på skrift.
- De gentagende fejlagtige oplysninger både i telefon og på skrift.
 - Aftalen der aldrig havde fundet sted (Læs tidligere anmeldelse)
 
Fy for satan en måde at drive forretning på!

---------------------------------------------------------------------------------------
"Skrev på Trustpilot for et par måneder siden men sagen er kun blevet værre siden.

Det startede med at en sælger fra Telenor, under jubel fra hans kolleger i baggrunden, solgte mig en pakkeløsning. En aftale der lovede mere end den kunne holde.

Siden da har det været en lang farce med forkerte regninger, ustabilt og til tider ikke eksisterende internet(den lovede forbindelse kunne slet ikke oprettes), resulterende i ugentlige opkald til Telenor.

Undskyldninger, løfter, inkassovarsel(!) efterfulgt af flere undskyldninger.

På et tidspunkt fik jeg en varsel om lukning af mine telefoner. Jeg ringede da til Telenor, fik at vide at regningen var en fejl(som så mange gange før!) , og at selvfølgelig blev mine telefoner ikke lukket. 

Mine telefoner blev lukket.

Jeg ringer til Telenor, gør supporteren opmærksom på at , af bitter erfaring med at Telenor render fra deres aftaler, han er på medhør og at der sidder et vidne. Jeg beder ham bekræfte at regningen jeg sidder med er en fejl og at det skyldige beløb d.d. er 0,-. 

Han bekræfter og jeg beder ham gentage alt 2 gange. Han fortæller at jeg kan smide regningen ud og at al fremtidig betaling nu foregår automatisk over netbank. (Det er i mellemtiden ikke lykkedes 3 forskellige Telenor medarbejdere at fremsende 3 blanke girokort jeg har bedt om, da Telenor på et tidspunkt var MIG et beløb skyldig som jeg selv skulle modregne ved betaling. Den ene gang var forklaringen at "printeren var tosset" og havde printet noget forkert ud, smidt det i en kuvert og sendt det til mig.)

Supporteren bekræfter endnu en gang at der intet skyldigt beløb er(min tålmodighed er sluppet op og jeg optræder en smule sarkastisk og beder ham gentage alt flere gange for mit vidne).

Alt er i 0. Jeg skylder ikke Telenor penge. Telenor skylder (ikke længere) mig penge.

Dagen efter er mine telefoner stadig lukkede.

Jeg ringer til Telenor (fra min lokale Telenor butik, hvor en medarbejder hovedrystende, efter at hørt min historie låner mig en telefon) og får at vide at samtalen der blev overhørt af vidne aftenen forinden aldrig havde fundet sted!

Hidtil har jeg optrådt meget tålmodigt og altid givet supporterne 10 i deres bedømmelses system, da de er ligeså uforstående over for farcen som jeg er... men nu da min tålmodighed er sluppet op og jeg har fået nok, bliver tonen nu trodsig og en smule ubehøvlet fra Telenors side. 

Mine telefoner forbliver lukkede til det ikke skyldige beløb er blevet betalt er beskeden, både i telefonen og efterfølgende hos onlinesupporten. 

Samtalen med vidne har pludselig fundet sted men informationen fra medarbejderen var "ikke gyldig". Men jeg var da velkommen til at skrive om sagen til deres ankenævn.

Til gengæld vil Telenor kompensere ved ikke at opkræve 200,- for at genåbne forbindelsen. Kompensere?? 

Jeg bliver enig med mig selv om at måtte lade en advokat overtage sagen da jeg ikke orker mere. Betaler først det ikke skyldige beløb over netbank..får at vide at der vil gå et par dage, så jeg betaler endnu en gang beløbet, denne gang på Telenors side så mine telefoner, jeg er afhængig af, bliver genåbnet med det samme.

Mine telefoner bliver genåbnet men har lige modtaget en regning på 490,50 og varsel om at mine telefoner bliver lukket i morgen d. 25.!!

Forsøger forgæves at sætte endnu endnu en telefonsupporter i sagen, men får beskeden at der er intet han kan stille op. 

Betal et ikke skyldigt beløb eller vi lukker dine telefoner. Igen."